Eelnõu

NARVA LINNAVOLIKOGU

MÄÄRUS

veebruar 2006. a  nr.
Narva Linnavolikogu 30.10.2003.a määrusega nr 53/23 




kinnitatud “Narva linna omavalitsuse ametiasutuste 

teenistujate palgamäärad ja palgatingimused ” 

kinnitamine uues redaktsioonis
Vastavalt Kohaliku omavalitsuse korralduse seaduse (RT I 1993, 37, 558; RT I 1999, 82, 755;  2000, 51, 322; 2001, 82, 489; 100, 642;  2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 ja 393; 68, 407; 82, 480; 96, 565; 99, 579; 2003, 1, 1; 4, 22, 23, 141; 88, 588; 2004, 41, 277; 56, 399; 81, 542; 89,610; 2005, 31,230; 32,235) § 22  lõike 1  punktile 36, Avaliku teenistuse seaduse (RT I 1995, 16, 228; RT I 1999, 7, 112; 16, 271, 276; 10, 155; 2000, 25, 144, 145; 28, 167; 102, 672; 2001, 7, 17, 18; 17, 78; 42, 233; 47, 260; 2002, 21, 117; 62, 377; 110, 656; 2003, 4, 22; 13, 67, 69; 20, 116; 51,349; 58,387; 90,601; 2004,22,148; 29,194; 2005,24,183; 33,243; 54,430; 71,549)  § 11 lõikele 1,

Narva  Linnavolikogu  määrab:
 
1. Kinnitada  “Narva linna omavalitsuse ametiasutuste teenistujate palgamäärade ja palgatingimuste kinnitamine” uues redaktsioonis vastavalt lisadele 1 ja 2.

2. Käesolev määrus rakendada alates 01.01.2006.a.

3. Määrus jõustub seaduses sätestatud korras.

 

 

 

Mihhail Stalnuhhin

Linnavolikogu esimees

Narva linna omavalitsuse ametiasutuste teenistujate

palgamäärad ja palgatingimused

1. Mõisted

1.1 Teenistuja - Narva linna omavalitsuse ametiasutuste teenistujate koosseisus ettenähtud ametikohale valitud või nimetatud ametnik, abiteenistuskohale töölepingu
alusel võetud abiteenistuja ning määratud ajaks koosseisuväliseks teenistujaks võetud ametnik või abiteenistuja niisuguste ülesannete täitmiseks, millel ei ole alatist iseloomu.

1.2 Ametipalgaks nimetatakse palgaastmele vastava palgamäära.

1.3  Lisatasu – ametipalgale lisaks makstav täiendav tasu teenistusstaaži, akadeemilise kraadi või võõrkeelte valdamise eest, samuti muud täiendavad tasud.

1.4  Palk - ametniku või abiteenistuja ametipalk koos lisatasudega.

1.5 Toetus – summa, mida makstakse töösoorituse tulemuslikkusest mittesõltuvatel asjaoludel.

1.6 Palgamäär on ametniku palgaastmele vastav või selle alusel diferentseeritud rahasumma.

2.  Ametikohtade ja abiteenistujate ametikohtade põhigruppide jaotus

2.1  Abiteenistujad

I põhigrupp: Lihttöölised (tehnik, lukksepp-santehnik, paljundustehnika hooldaja, korrapidaja, remonditöötaja, koristaja, valvur)

II põhigrupp: Oskustöölised (autojuht, komandant, kassapidaja, kassiir)

2.2  Nooremametnikud

III põhigrupp: Nooremametnikud (sekretär-asjaajaja, arvutioperaator, sekretär,  operaator, nooremkonsultant, nooremabi, nooremraamatupidaja, projektispetsialist)

2.3  Vanemametnikud

IV põhigrupp: Keskkvalifikatsiooniga spetsialistid (arhiivi peaspetsialistid ja spetsialistid, inspektor, raamatupidaja, spetsialist, tõlk, referent, konsultant)

V põhigrupp: Kõrgkvalifikatsiooniga spetsialistid (arhitekt, jurist, koordinaator, planeerija, statistik, toimetaja, vanemspetsialist, vanemraamatupidaja, vanemrevident, linnakunstnik, ökonomist, vanemökonomist, tõlk, referent, konsultant)

Kõrgkvalifikatsiooniga spetsialisti ametikoht eeldab kõrgharidust või keskharidust ja vähemalt 3-aastast erialast töökogemust.

2.4  Teenistuste juhid, nõunikud, pearaamatupidajad ning pea-ja juhtivspetsialistid jne.

VI põhigrupp: Käesolevasse palgagruppi kuuluvad teenistuse juhatajad, nõunikud (ametiasutuse või struktuuriüksuse nõunikud), pearaamatupidajad, pea-ja juhtivspetsialistid, volikogu kantselei raamatupidaja ning  juhiabi-analüütik.

2.5  Linna juhid

2.5.1  Linna juhid on linnapea, linnavolikogu esimees, linnavolikogu aseesimees, abilinnapea, linnasekretär ja struktuuriüksuste juhid. 

 2.5.1.1  VIII põhigrupp: Linna tippjuhid: linnapea, abilinnapea, linnavolikogu esimees või aseesimees. Abilinnapea ametipalk on vähemalt üks aste madalam kui linnapea ametipalk.

2.5.1.2  Linnasekretäri palgaaste on 36.

2.5.1.3  VII põhigrupp: Struktuuriüksuste juhid on ameti direktor, osakonna juhataja ja volikogu kantselei juhataja.

2.5.1.4 Ameti direktori asetäitja ja osakonna juhataja asetäitja ametipalk on vähemalt üheks palgaastmeks vähem vastava juhi ametipalgast.
3. Palgamäärad

	Ametikohtade põhigruppide palgaastmed
	Kuupalgamäär, kroonides (miinimum-maksimum)

	3.1 Abiteenistujad
	 

	I             7 - 15
	              3000-3280

	II          16 - 25
	              3330-5190

	3.2 Nooremametnikud
	 

	III         17 - 27     
	               3380-6070

	3.3 Vanemametnikud
	 

	IV         23 – 29
	               4440-7200

	V           25 – 31
	               5190-8750

	3.4 Teenistuste juhid, nõunikud, pea-ja juhtivspetsialistid,  jne
	 

	VI           26 – 34
	              5610-13200

	3.5 Struktuuriüksuste juhid
	 

	VII          31 – 35
	              8750 - 15000

	3.6 Linna tippjuhid
	 

	VIII       36 – 40
	              22000-29000

	 
	 


3.6 Ametisse nimetamise õigust omav isik võib kinnitatud palgafondi piires diferentseerida ametnike palgamäära töönäitajate alusel, rakendades käesoleva määrusega kehtestatud palgamääradest kuni 30 % kõrgemaid palgamäärasid.

4.  Linnavolikogu  liikmete  hüvitus

4.1  Linnavolikogu liikmele makstakse volikogu tööst osavõtu eest 100 (sada) krooni kuus. Linnavolikogu komisjoni esimehele ja aseesimehele makstakse komisjoni(de) juhtimise eest ja volikogu ülesannete täitmisel tehtud kulutuste eest täiendavat hüvitust 2800 (kaks tuhat kaheksasada) krooni kuus. Linnavolikogu esimehele või aseesimehele, kelle ametikoht ei ole palgaline, makstakse hüvitust 11 900 (üksteist tuhat üheksasada) krooni kuus.

5.  Palgakorraldus

5.1 Ametniku ametisse nimetamisel peab käskkiri sisaldama ametniku töötasu kohta järgmisi andmeid:

5.1.1  palgaaste vastavalt ametikohtade põhigrupile;

5.1.2  lisatasu teenistusstaaži, akadeemilise kraadi või võõrkeelte valdamise eest.

5.2 Abiteenistujaga sõlmitud tööleping peab sisaldama abiteenistuja palgaastet vastavalt ametikohtade põhigrupile.

6.  Lisatasud

6.1  Ametnikule makstakse järgmisi lisatasusid:
       6.1.1  lisatasu teenistusstaaži eest;
       6.1.2  lisatasu akadeemilise kraadi eest;
       6.1.3  lisatasu võõrkeelte valdamise eest;
       6.1.4  lisatasu puuduva ametniku ülesannete täitmise eest;
       6.1.5  lisatasu täiendavate teenistusülesannete eest.

6.2  Lisatasu teenistusstaaži eest makstakse järgmiselt:
       6.2.1  alates 5-aastasest teenistusstaažist – 5 % ametipalgast;
       6.2.2  10-15-aastase teenistusstaaži korral – 10% ametipalgast;
       6.2.3  alates 15-aastasest teenistusstaažist – 15 % ametipalgast.

6.3  [Kehtetu – Narva Linnavolikogu 17.02.2005.a määrus nr.7/51]

6.4  Ametnikule, kes valdab ametijuhendis või atesteerimisnõuetes sätestatud ulatuses vähemalt kolme võõrkeelt ja nende keelte kasutamine on teenistuses vajalik,
makstakse kolmanda ja iga järgmise võõrkeele eest lisatasuna 10% ametipalgast, kuid kokku mitte üle 30%.

6.5  Lisatasu puuduva ametniku ülesannete täitmise eest võib maksta järgmiselt:

6.5.1 Linnasekretäri asendamise korra määrab linnapea. Linnasekretäri asendaja peab olema vähemalt 21-aastane Eesti kodanik, kellel on juristi kvalifikatsioon või tunnistus Vabariigi Valitsuse poolt kehtestatud kutsenõuetele vastavuse kohta. 

6.5.2  Linnavalitsuse liikmetele määrab lisatasu linnapea täiendavate teenistusülesannete täitmise eest ja tulemusliku töö eest.

6.6 Teenistuja, kes täidab ühekordseid ajutise iseloomuga täiendavaid teenistusülesandeid, makstakse lisatasu, kuid mitte rohkem kui 50% ametipalgast ühes kalendrikuus. Täiendavateks teenistusülesanneteks loetakse ametijuhendis fikseerimata ülesandeid, mida talle annavad vahetu ülemus, ametiasutuse juht või linnavalitsuse liikmed.

6.7  Lisatasu maksmine vormistatakse käskkirjaga, milles märgitakse lisatasu maksmise alus, lisatasu suurus ning punktides 6.5 ja 6.6 kirjeldatud juhtudel ka ajaperiood.

6.8 Teenistujale käesoleva määruse punktides 6.2-6.4 nimetatud väljamakstavate lisatasude kogusuurus ei pea ületama 30% teenistuja ametipalgast

7.  Toetused

7.1  Teenistujale makstakse järgmisi toetusi:

7.1.1  puhkusetoetus – makstakse seoses põhipuhkusega ühe kuu ametipalga ulatuses kõikidele ametnikele võrdsetel alustel;

7.1.2  toetus teenistujaga koos elanud perekonnaliikme surma puhul. Teenistuja surma puhul makstakse toetus tema perekonnaliikmetele.

7.2  Teenistujale võib maksta toetust üksikisikuliselt palgafondi ulatuses, mitte rohkem kui ametipalga ulatuses, isikliku tähtpäeva või sündmuse puhul.

7.3 Toetuse maksmine vormistatakse motiveeritud käskkirjaga, milles märgitakse toetuse maksmise alus ja toetuse suurus.

 8.  Ergutused

8.1  Teenistujale võib kohaldada ühekordseid ergutusi kauaaegse teenistuse, samuti teenistuskohustuste silmapaistvalt hea täitmise eest. 

8.2  Ergutuse kohaldamine vormistatakse motiveeritud käskkirjaga, milles märgitakse ergutuse liik ja ergutuse kohaldamise alus.

8.3 Teenistujale võib maksta teenistuja või ametiasutuse (osakonna) nõutavast tulemuslikuma töösoorituse eest ühekordset preemiat, mida ei käsitleta ergutusena. 

8.4 Punktis 8.3 toodud ühekordse preemia maksmine vormistatakse motiveeritud käskkirjaga, milles märgitakse preemia maksmise alus ja preemia suurus, mis ei tohi
ületada 50% teenistuja ametipalgast.

 9.  Sotsiaalsed garantiid

9.1 Linnasekretäri, linnavalitsuse asutuse juhi ja linnavolikogu kantselei juhataja teenistusest vabastamisel ametniku algatusel võib maksta ametnikule hüvitust, kui ta on töötanud oma või ametnike, kellele on ette nähtud samasugune sotsiaalne garantii, põhigruppi kuuluvatel ametikohtadel kokku vähemalt kolm viimast aastat ning linna ametiasutuses pidevalt:

9.1.1   3 kuni 6 aastat – kuni kolme kuu ametipalga ulatuses;

9.1.2   6 kuni 10 aastat – kuni nelja kuu ametipalga ulatuses;

9.1.3   üle 10 aasta – kuni kuue kuu ametipalga ulatuses.

9.2  Punktis 9.1 ettenähtud hüvituse maksmise ja selle suuruse otsustab linnavalitsus linnavalitsuse ametnike osas ning linnavolikogu esimees linnavolikogu kantselei juhataja osas. Maksmiseks eraldatakse täiendavad rahalised vahendid linna reservfondist ning hüvituse maksmise vormistatakse ametisse nimetamise õigust omava isiku käskkirjaga või linnavalitsuse korraldusega ameti direktori ametist vabastamise puhul.

10.  Palgatingimuste täitmise kontroll

10.1  Ametiasutusele eraldatud palgafondi otstarbeka ja säästliku kasutamise ning täitmise eest vastutab ametiasutuse juht. Ametiasutuse siseselt vastutab struktuuriüksustele eraldatud palgafondi otstarbeka ja säästliku kasutamise eest vastava struktuuriüksuse juhataja.

10.2  Palgafondi kasutamist kontrollib linnavalitsuse rahandusamet, kes informeerib kontrolli tulemustest linnavalitsust.

Lisa 2

Narva Linnavolikogu 30.10.2003.a.

määruse nr 53/23 juurde,

kinnitatud uues redaktsioonis 

Narva Linnavolikogu ...02.2006.a

määrusega nr...

Narva  linna  omavalitsuse  palgaastmestikule  vastavad  palgamäärad

	Palgaaste
	Kuupalgamäär (kroonides)

	7
	3000

	8
	3020

	9
	3050

	10
	3080

	11
	3110

	12
	3150

	13
	3190

	14
	3230

	15
	3280

	16
	3330

	17
	3380

	18
	3450

	19
	3520

	20
	3620

	21
	3840

	22
	4100

	23
	4440

	24
	4800

	25
	5190

	26
	5610

	27
	6070

	28
	6570

	29
	7200

	30
	7910

	31
	8750

	32
	9700

	33
	11100

	34
	13200

	35
	15000

	36
	22 000

	37
	23 000

	38
	25 000

	39
	27 000

	40
	29 000

